《九日》
宋代·吴可

佳节初回苦未凉，疏林高下半青黄。
佩茱颇喜人犹健，采菊还怜蝶尚狂。
不惜登山聊举句，欲因戏马漫擎苍。
笑欹醉帽归来晚，稍觉幽庭月似霜。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。